**Nr. 11883/27.02.2025**

**PROIECT DE HOTĂRÂRE**

**privind aprobarea instituirii Programului de finanțare nerambursabilă pentru activități nonprofit în domeniul sănătății fizice și mintale**

**Consiliul Local al municipiului Sfântu Gheorghe, în ședință extraordinară;**

Având în vedere Referatul de aprobare nr. 11872/27.02.2025 al viceprimarului municipiului Sfântu Gheorghe, doamna Sztakics Éva-Judit;

Având în vedere Raportul de specialitate nr. 11877/27.02.2025 al Compartimentului juridic din cadrul Primăriei municipiului Sfântu Gheorghe;

Având în vedere Referatele Comisiilor de specialitate ale Consiliului Local al Municipiului Sfântu Gheorghe;

În baza prevederilor Legii nr. 95/2006 privind reforma în domeniul sănătății, republicată, cu modificările și completările ulterioare;

Având în vedere prevederile Legii nr. 273/2006 privind finanțele publice locale, cu modificările și completările ulterioare;

În baza prevederilor Legii nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general, cu modificările și completările ulterioare;

Având în vedere parcurgerea procedurii prevăzute la art. 7 alin. (13) din Legea nr. 52/2003 privind transparența decizională în administrația publică, republicată, cu modificările ulterioare;

În temeiul prevederilor art. 64-65 din Legea nr. 24/2000 privind normele de tehnică legislative pentru elaborarea actelor normative, republicată, cu modificările și completările ulterioare;

Urgența este justificată prin prisma faptului că bugetul local al municipiului Sfântu Gheorghe urmează să fie aprobat de Consiliul Local al Municipiului Sfântu Gheorghe, iar în temeiul prevederilor art. 15 alin. (1) din Legea nr. 350/2005, autoritățile finanțatoare stabilesc un program anual propriu pentru acordarea de finanțări nerambursabile în cel mult 30 de zile de la aprobarea bugetului propriu.

În conformitate cu prevederile art. 129 alin. (1) și alin. (2) lit. d) și alin. 7, lit. c) din O.U.G. nr. 57/2019 privind Codul administrativ, cu modificările și completările ulterioare;

În conformitate cu prevederile art. 139 alin. (3) și art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare;

**HOTĂRĂŞTE**

**ART. 1. –** Se aprobă instituirea Programului de finanțare nerambursabilă pentru activități nonprofit în domeniul sănătății fizice și mintale.

**ART. 2.** – Se aprobă Regulamentul privind Programul de finanțare nerambursabilă pentru activități nonprofit în domeniul sănătății fizice și mintale, anexă la prezenta hotărâre din care face parte integrantă.

**ART. 3.** – Fondurile alocate finanțărilor nerambursabile în cadrul programului instituit prin art. 1 vor fi prevăzute în bugetele anuale ale municipiului Sfântu Gheorghe.

**ART. 4.** – La data intrării în vigoare a prezentei hotărâri, H.C.L. nr. 394/2021 privind aprobarea instituirii Programului de finanțare nerambursabilă din fondurile bugetului local al municipiului Sfântu Gheorghe alocate pentru activități nonprofit în domeniul sănătății fizice și mintale, cu modificările și completările ulterioare, se abrogă.

**ART. 5. – Cu semnarea contractelor de finanțare nerambursabilă se mandatează Primarul municipiului Sfântu Gheorghe.**

**ART. 6. –** Executarea prezentei hotărâri se încredinţează Primarului municipiului Sfântu Gheorghe, Compartimentului administrație locală și Direcției generale economice și fiscale din cadrul Primăriei municipiului Sfântu Gheorghe.

Sfântu Gheorghe, la .

**PREŞEDINTE DE ŞEDINŢĂ**

**Avizat pentru legalitate la data de \_\_\_\_\_\_\_\_\_2025.**

**Secretar general**

**Kulcsár Tünde-Ildikó**

**COMPARTIMENTUL JURIDIC**

**Nr. 11877/27.02.2025**

**RAPORT DE SPECIALITATE**

**privind aprobarea instituirii Programului de finanțare nerambursabilă pentru activități nonprofit în domeniul sănătății fizice și mintale**

Având în vedere Referatul de aprobare nr. 11872/27.02.2025 al viceprimarului municipiului Sfântu Gheorghe,dna. Sztakics Éva-Judit**,** prin care se propune adoptarea unei hotărâri privind aprobarea instituirii Programului de finanțare nerambursabilă pentru activități nonprofit în domeniul sănătății fizice și mintale și abrogarea H.C.L. nr. 394/2021, cu modificările și completările ulterioare;

Ținând cont de prevederile art. 2 alin (7) din Legea nr. 95/2006 privind reforma în domeniul sănătății, republicată, cu modificările și completările ulterioare:

“*Responsabilitatea pentru asigurarea sănătății publice revine Ministerului Sănătății, direcțiilor de sănătate publică județene și a municipiului București și altor structuri de specialitate ale Ministerului Sănătății, Casei Naționale de Asigurări de Sănătate, denumită în continuare CNAS, structurilor de specialitate din cadrul ministerelor și instituțiilor cu rețea sanitară proprie, precum și autorităților din administrația publică locală.*”

De asemenea, conform art. 3 din Legea nr. 95/2006 privind reforma în domeniul sănătății, republicată, cu modificările și completările ulterioare:

*“Protecția sănătății publice constituie o obligație a autorităților administrației publice centrale și locale, precum și a tuturor persoanelor fizice și juridice.”*

Având în vedere experiența acumulată ca urmare a derulării Programului de finanțare nerambursabilă din fondurile bugetului local al municipiului Sfântu Gheorghe alocate pentru activităţi nonprofit în domeniul sănătății fizice și mintale, aprobat prin H.C.L. nr. 394/2021, cu modificările și completările ulterioare, s-a constatat necesitatea unor ajustări care să permită o mai bună adaptare a Programului la nevoile actuale, eficientizarea procesului administrativ și alinierea la prevederile legale în vigoare.

În acest context, având în vedere multitudinea modificărilor și necesitatea ca acestea să poată fi urmărite cu ușurință de către persoanele interesate, modificarea și completarea Regulamentului nu mai reprezintă o soluție eficientă, motiv pentru care se impune abrogarea H.C.L. nr. 394/2021, cu modificările și completările ulterioare și aprobarea instituirii unui nou Program în conformitate cu prevederile Legii nr. 350/2005 privind regimul finanțărilor nerambursabile din fonduri publice alocate pentru activități nonprofit de interes general, cu modificările și completările ulterioare;

Potrivit prevederilor art. 129 alin. (1) din O.U.G. nr. 57/2019 privind Codul Administrativ *”Consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale”*;

În conformitate cu art. 129alin. (2) lit. d) din Ordonanța de urgenţă nr. 57 din 3 iulie 2019 privind Codul administrativ Consiliul local exercită*”atribuții privind gestionarea serviciilor de interes local”***,** iar potrivit alin. (7) al aceluiași articol: “ În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind: *lit. c) sănătatea.*”

Ținând cont și de prevederile art. 129 alin. (14) potrivit cărora: “ *Consiliul local îndeplineşte orice alte atribuţii, în toate domeniile de interes local, cu excepţia celor date în mod expres în competenţa altor autorităţi publice, precum şi orice alte atribuţii stabilite prin lege.”*

În baza temeiurilor de drept invocate, constatând că nu există nici un impediment din punct de vedere juridic, propun spre analiză și dezbatere Consiliului Local al Municipiului Sfântu Gheorghe Proiectul de hotărâre privind aprobarea instituirii Programului de finanțare nerambursabilă pentru activități nonprofit în domeniul sănătății fizice și mintale.

**Consilier juridic**

**Tătuț Maria-Antonia**

**Nr. 11872/27.02.2025**

**REFERAT DE APROBARE**

**privind aprobarea instituirii Programului de finanțare** **nerambursabilă pentru activități nonprofit în domeniul sănătății fizice și mintale**

Având în vedere experiența acumulată în urma implementării Programului de finanțare nerambursabilă din fondurile bugetului local al municipiului Sfântu Gheorghe alocate pentru activități nonprofit în domeniul sănătății fizice și mintale și importanța deosebită a sprijinirii unor astfel de activități, se impune instituirea unui nou Program de finanțare nerambursabilă, al cărui scop principal este îmbunătățirea procedurii existente și adaptarea acesteia la nevoile actuale ale comunității. Deși programul anterior a fost derulat cu succes, s-a constatat că procedura nu mai este perfect aliniată la cerințele curente, iar modificările legislative intervenite în domeniu impun o reglementaremai clară.

Având în vedere multitudinea modificărilor și necesitatea ca acestea să poată fi urmărite cu ușurință de către persoanele interesate, modificarea și completarea Regulamentului nu mai reprezintă o soluție eficientă. În consecință, în scopul bunei desfășurări a programelor pentru activități nonprofit în domeniul sănătății fizice și mintale, propun instituirea unui nou Program de finanțare nerambursabilă pentru activități nonprofit în domeniul sănătății fizice și mintale și abrogarea H.C.L. nr. 349/2021, cu modificările și completările ulterioare.

Instituirea unui astfel de Program este o măsură indispensabilă pentru îmbunătățirea calității vieții și pentru asigurarea unui mediu social echilibrat. Sănătatea nu se rezumă la absența bolii, ci implică bunăstare fizică, psihică și socială, elemente fundamentale pentru progresul individual și colectiv. Implementarea proiectelor, programelor și activităților de incluziune, reabilitare și eliminare a discriminării pentru toate grupurile vulnerabile, precum și îmbunătățirea accesului la suport social pentru grupurile defavorizate, prin oferirea de servicii, programe și activități relevante, conforme cu necesitățile, oportunitățile și potențialul fiecărui beneficiar, reprezintă o etapă esențială în construirea unei societăți echitabile și în crearea unui cadru favorabil dezvoltării individuale și comunitare.

Instituirea unui nou Program de finanțare nerambursabilă pentru activități nonprofit în domeniul sănătății fizice și mintale răspunde de asemenea necesității de a asigura o interpretare unitară a Regulamentului, de a facilita înțelegerea corespunzătoare a dispozițiilor acestuia și de a eficientiza procesul administrativ.

Urgența este justificată prin prisma faptului că bugetul local al municipiului Sfântu Gheorghe urmează să fie aprobat de Consiliul Local al Municipiului Sfântu Gheorghe, iar în temeiul prevederilor art. 15 alin. (1) din Legea nr. 350/2005, autoritățile finanțatoare stabilesc un program anual propriu pentru acordarea de finanțări nerambursabile în cel mult 30 de zile de la aprobarea bugetului propriu.

În consecință, se impune parcurgerea procedurii de urgență prevăzută la art. 7 alin. (13) din Legea nr. 52/2003 privind transparența decizională în administrația publică, republicată, cu modificările ulterioare.

Conform art. 3 din Legea nr. 95/2006 privind reforma în domeniul sănătății, republicată, cu modificările și completările ulterioare:

“ Protecția sănătății publice constituie o obligație a autorităților administrației publice centrale și locale, precum și a tuturor persoanelor fizice și juridice.”

Prin raportare la prevederile art. 129 alin. (1) din O.U.G. nr. 57/2019 privind Codul Administrativ “ Consiliul local are inițiativă și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale”, iar potrivit alin. (7) al aceluiași articol “ În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind: lit. c) sănătatea.”

Având în vedere cele prezentate, propun Consiliului Local al Municipiului Sfântu Gheorghe adoptarea unei hotărâri privind aprobarea instituirii Programului de finanțare nerambursabilă pentru activități nonprofit în domeniul sănătății fizice și mintale și, pe cale de consecință, abrogarea H.C.L. nr. 349/2021, cu modificările și completările ulterioare.

**Viceprimar**

**Sztakics Éva-Judit**